# Matoari

**Rencana ini telah dilindungi bagi mencegah laku musnah.** (log perlindungan). Sila bincangkan perubahan pada laman perbincangan atau mohon nyahlindung. Anda boleh gunakan editprotected pada laman perbincangan untuk meminta bantuan daripada penyelia bagi melakukan suntingan anda.

Matoari

Matoari | Diproyeksikan dalam cahayo tampak dangan filter surya pado taun 2013 dangan bintiak matoari dan panggolokan topi |
| Gamba bawarno semu nan diambiak pado taun 2010 nan diproyeksikan dek sinar ultraungu (panjang galombang 30,4 nm) |
| Namo | Matoari, Matahari, Surya, Mentari, Syamsu, Syamsi, Rawi, *Sun*, *Sol*, *Helios* |
| Kato sifat | Solar, Surya |
| Data pengamatan |
| Jarak rato-rato dari Bumi | 1 AU ≈ 1,496×108 km 8 min 19 s (laju cahaya) |
| Kacarahan visual (*V*) | −26,74 |
| Magnitudo mutlak | 4,83 |
| Klasifikasi spektrum | G2V |
| Kalogaman | *Z* = 0,0122 |
| Diameter suduik | 31,6–32,7 menit busur |
| Ciri-ciri orbit |
| Jarak rato-rato dari pusek Bima Sakti | ≈ 2,7×1017 km 27.200 tahun cahaya |
| Pariode galaksi | (2,25–2,50)×108 a |
| Kacapatan | ≈ 220 km/s (orbit mangitari pusek Bima Sakti) ≈ 20 km/s (relatif tahadok kacapatan rato-rato bintang lain dalam kalompok bintang) ≈ 370 km/s (relatif tahadok latar balakang galombang mikrokosmis) |
| Ciri-ciri fisik |
| Jari-jari khatulistiwa | 695.700 km 696.342 km 109 × Bumi |
| Kaliliang khatulistiwa | 4,379×106 km 109 × Bumi |
| Kepepatan | 9×10−6 |
| Laweh parmukoan | 6,09×1012 km2 12.000 × Bumi |
| Volume | 1,41×1018 km3 1.300.000 × Bumi |
| Massa | 1,9891×1030 kg 333.000 × Bumi |
| Kapadekan rato-rato | 1,408×103 kg/m3 1,408 g/cm3 0,255 × Bumi |
| Kapadekan | **pusek (permodelan)** 1,622×105 kg/m3 162,2 g/cm3 12,4 × Bumi **fotosfer** 2×10−4 kg/m3 **kromosfer** 5×10−6 kg/m3 **korona (rata-rata)** 1×10−12 kg/m3 |
| Gravitasi parmukoan khatulistiwa | 274 m/s2 28 × Bumi |
| Faktor momen inersia | 0,070 (parkiroan) |
| Kacapatan lapeh (dari parmukoan) | 617,7 km/s 55 × Bumi |
| Suhu | **pusek (permodelan)** 1,57×107 K **fotosfer (efektif)** 5772 K **korona** ≈ 5×106 K |
| Luminositas (Lsol) | 3,828×1026 W ≈ 3,75×1028 lm ≈ 98 lm/W efikasi |
| Warno (B-V) | 0,63 |
| Radians rato-rato (Isol) | 2,009×107 W·m−2·sr−1 |
| Umua | ≈ 4,6 miliar tahun |
| Ciri-ciri rotasi |
| Kamiringan sumbu | 7,25° (tahadok ekliptika) 67,23° (tahadok bidang galaksi) |
| Asensio rekta pado kutub utara | 286,13° 19 jam 4 menit 30 detik |
| Deklinasi pado kutub utaro | +63,87° 63° 52' LU |
| Pariode rotasi sideris | **tahadok khatulistiwa** 25,05 hari **tahadok lintang 16°** 25,38 hari 25 hari 9 jam 7 menit 12 detik **tahadok kutub** 34,4 hari |
| Kacapatan rotasi (tahadok khatulistiwa) | 7,189×103 km/h |
| Komposisi fotosfer (manuruik massa) |
| Hidrogen | 73,46% |
| Helium | 24,85% |
| Oksigen | 0,77% |
| Karbon | 0,29% |
| Basi | 0,16% |
| Neon | 0,12% |
| Nitrogen | 0,09% |
| Silikon | 0,07% |
| Magnesium | 0,05% |
| Balerang | 0,04% |
| * v
* t
* e
 |

**Matoari** atau **Surya** (simbol: ) adolah bintang di pusek Tata Surya. Bantuaknyo ampia samparono bulek nan tadiri dari plasma paneh bacampua medan magnet. Diameternyo sakitar 1.392.684 km, kiro-kiro 109 kali diameter Bumi, dan massanyo (sakitar 2×1030 kilogram, 330.000 kali massa Bumi) mawakili kurang labiah 99,86 % massa total Tata Surya.

Sacaro kimiawi, sakitar tigo parampek massa Matoari tadiri dari hidrogen, sadangkan sisonyo didominasi helium. Siso massa tasabuik (1,69%, sapangkek jo 5.629 kali massa Bumi) tadiri dari elemen-elemen barek sarupo oksigen, karbon, neon, basi, dan lain-lain.

Matoari tabantuak sakitar 4,6 miliar taun nan lalu dek paluruahan gravitasi suatu wilayah di dalam sabuah awan molekul gadang. Sabagian gadang materi bakumpua di tangah, samantaro sisonyo mamipih manjadi cakram baredar nan kudian manjadi Tata Surya. Massa puseknyo samakin paneh jo padek inggo akhianyo mamulai fusi termonuklir di intinyo. Dipakirokan baso hampia sadoalah bintang lain tabantuak jo proses sarupo. Klasifikasi bintang Matoari, manuruik kelas spektrumnyo, adolah bintang deret utamo G (G2V) dan acok digoloangkan sabagai *katai kuning* dek radiasi tampaknyo labiah intens dalam porsi spektrum kuniang-sirah. Walau rononyo putiah, dari pamukoan Bumi Matoari tampak kuniang dek pambauran cahayo biru di atmosfer.
Manuruik label kelas spektrum,*G2* manandokan suhu pamukoannyo sakitar 5778 K (5505 °C) jo *V* manandokan baso Matoari, layaknyo bintang-bintang lain, marupokan bintang deret utamo, sainggo energinyo diciptakan dek fusi nuklir nukleus hidrogen ka dalam helium. Di intinyo, Matoari mamfusi 620 juta ton metrik hidrogen satiok datiak.

Dulu, Matoari dipandang astronom-astronom sabagai bintang ketek dan indak pantiang. Kini, Matoari dianggap labiah tarang daripado sakitar 85% bintang di galaksi Bima Sakti nan didominasi katai sirah. Magnitudo absolut Matoari adolah +4,83. Akan tatapi, sabagai bintang nan paliang dakek jo Bumi, Matoari adolah benda paliang cerah di langik jo magnitudo tampak −26,74.

## Rujuakan

## Pautan lua

* Media tantang Matoari di Wikimedia Commons